
FORORD

Velkommen til å lese min fortelling om hvordan jeg opplevde oppstarten og de ti første årene med Femund Canoe-Camp. Dette er historien om Bengts og min «drøm» som ble virkelighet.

Leseren som forventer seg spennende fortellinger om eventyrlige kanoferder eller fantastiske naturbilder kommer til å bli skuffet.

Dette er mer en kombinasjon av en selvbiografi og dagbok i en bestemt periode. Men den er ikke bygget på notater eller noe nedskrevet. Kun basert på minner. Minner knyttet til foto, avisutklipp og prat mellom Bengt og meg. I de store trekk tror jeg min fortelling stemmer godt med virkeligheten. Men etter 30-40 år kan minnet bedra en!

Men igjen – det er slik jeg både husker og oppfattet virkeligheten. Alt jeg forteller er sant – det har hendt. Men kanskje i en annen rekkefølge og at «situasjonsbilder», kanskje komprimert eller forenklet. Skulle jeg fortalt alt i detalj – hvilket jeg ikke tror er interessant. Jeg hadde heller ikke orket skrive alt ned. Få hadde orket lese det.

Jeg er ingen forfatter eller skribent. Jeg har en språklig belastning når jeg nå har skrevet en fortelling på norsk. Gikk jo på skole i Sverige (var inte specielt bra i svenska heller) og har aldri hatt norsk utdanning i språk – ikke engang et kurs.

Jeg har bodd nesten 40 år i Norge. Fødd og oppvokst ved grensen. Hadde norsk mor. Så det norske språket er ikke fremmed for meg. Men jeg har bare lært meg å snakke, ikke skrive – Kanskje ikke en østlending, men en vestlending hører sikkert at jeg er svensk.

Jeg ber om unnskylding til alle som setter pris på god norsk. Min norske samboer Anne prøvde i starten å rette på meg. Jeg forsøkte virkelige å rette opp alle feil hun påpekte. Men det måtte jeg gi opp – det var ikke lengre «jeg» som skrev.

Min måte å uttrykke meg på – skrive på, det er min «identitet».

Anne sin innsats ble begrenset til å luke bort de verste feilene og viske ut de fleste kommategn jeg elsker å bruke. Hun fikk meg også til å «oversette» typiske svenske setninger og ord - eller erstatte med begripelig norsk.

Ikke bare minnet preges av at det har gått lang tid. Det gjelder også de bilder som er brukt i boken. Bildene er avfotografert eller skannet fra gamle papirkopier og dia positive original. Da blir den tekniske kvaliteten deretter.

Jeg vet at på offisielle kart og i oppslagsbøker heter vannet Femund egentlig Femunden. Jeg har valgt konsekvent å skrive Femund. Jeg har aldri hørt en engerdøl si Femunden. I kommunale skriv og dokumenter, i firmanavn og i markedsføringstiltak brukes i hovedsak navnet Femund. På historisk kart står det Fæmund. Jeg velger og har valgt Femund.

De fleste bildene eller illustrasjoner kan jeg takke Bengt for. Han har tatt vare på mye. Men langt fra alt – Mye kan ikke dokumenters med bilder eller annet materiale som bevis – så da måtte jeg stole på min «husk»!

Det har vært utrolig morsomt å «lage» denne boken. Jeg håper at du som leser den også får en artig opplevelse.

God tur ønsker

PS. Jeg blir glad for spørsmål, ris eller ros på Facebooksiden:

https://www.facebook.com/kanofemund


KINDER-EGG - TRE ØNSKER.

Ikke var vi noen vanlige påsketurister i det svenske fjellet Rattsjøberg.

Nei, bare en kos- og hyttetur for vår vennegjeng – uten ski!

Bengt og jeg var to av 5-6 unge svenske venner på tur, nettopp passert 25 respektive 24 år i mars 1973.

Midt oppe i all hytte-kosen, bland sild, egg og annet påskegodt, fant Bengt og jeg tid for oss sjøl. Tid å snakke litt sammen – filosofere over livet. Om jobb og fremtid, fritid og jenter – alt som hverdagen inneholder, eller mangler ved den.

Bengt hadde jobbet flere år på et mekanisk verksted i Säffle, bodde på hybel – ingen av delene trivdes han med. Jeg hadde bedre boligforhold med eget lite hus på en gard, som fulgte med jobben, tilfeldig ansatt som fritidsleder i 4H for ungdommer i nordre Värmland.

Lite kunne Bengt ane at denne helgen skulle forandre hans liv totalt.



Den sommeren skulle jeg tilbake til min jobb som kano-instruktør og turleder ved Nordmarkens Kanot & Turistcenter (NKTC) – I mine hjemtrakter Årjäng.

Noe jeg stortrivdes med, jeg gledet meg til sommeren og ny kano-sesong. Bengt hadde kjøpt seg kajakk, og var glad i turer med den. Alt dette var vel, antar jeg, kimen til hva som skulle komme. I alle fall var det bakgrunnen til vår prat i påskesolen.

Husker ikke helt hvordan praten gikk (tross alt snart 50 år siden). Snart fantaserte vi vilt og ivrig om å starte eget firma – et kanosenter – et sted? Vi ble så oppildnet av vår prat og egne ideer, at vi der og da bestemte oss for å følge dette opp så snart vi kom oss hjem etter påsketuren.

Dette var hva vi ønsket, og tre ønsker i et! Eget firma, en spennende og trivelig jobb og en fremtid.

Var det mulig?

OEBPS/Images/cover.jpg
Med kano til Femund

Fortellingen om Femund Canoe Camp






OEBPS/Images/7_1.jpg





OEBPS/Images/6_1.jpg





